stanford-oval/wikipedia huggingface dataset:
Kerkkoo
Suksitehtaat

Kerkkoo on vanha teollisuuskylä, joka tunnetaan erityisesti suksi- ja urheiluvälineiden valmistuksesta. Parhaimmillaan 1950- ja 1960-luvuilla Kerkkoossa on toiminut kolme urheiluvälinetehdasta: Lampinen, Karhu ja Lempinen.
Lampisen suksitehdas
Emil Lampinen perusti suksitehtaan vuonna 1901. Se myytiin helsinkiläiselle Oy Urheilutarpeita Ab:lle vuonna 1916. Emil Lampinen perusti uuden suksitehtaan vuonna 1922.
Kerko Sport
Oy Urheilutarpeita Ab:n Arno Hohenthalin johdolla vuonna 1916 perustettu ja myöhemmin poikansa Rolf Hohenthalin jatkama urheiluvälineitä valmistanut yritys muutti vuonna 1966 nimensä Karhuksi ja edelleen vuonna 1973 Karhu-Titaniksi. Urheiluvälinevalmistuksen laajentuessa toiminta siirrettiin Karhu-Urheilulaitteet Oy:n nimen alaisuuteen. Karhu-Titanin luopuessa Karhu-Urheilulaitteet Oy:stä 1990-luvun alussa yrityksen nimi muutettin tuotteiden valmistuspaikkakunan mukaiseksi Kerko Sport Oy:ksi.
Vuonna 2010 Kerko Sport siirsi toimintansa Porvoon seudulla Ölstensin alueelle, joka tarjosi sen hetkisen liiketoimintaan sopivammat tilat. Näin päättyi Karhu-liikuntatuotteisiin liittyvä Kerkkoossa vuodesta 1916 jatkunut toiminta.
Lempisen suksitehdas
Lempisen suksitehdas valmisti Lumikko-merkkisiä suksia.
Kerkkoo on palkittu vuonna 2005 vuoden itä-uusmaalaisena kylänä aktiivisen yhdistys- ja yritystoiminnan ansiosta.
Kerkkoo on valittu vuoden 2012 uusmaalaiseksi kyläksi.
Aiheesta muualla

www.kerkkoo.fi
Katri Veltheim

Katri Veltheim.
Katri Veltheim (o.s. Paavolainen, 14. huhtikuuta 1918 Kanneljärvi – 16. maaliskuuta 2011 Espoo) oli suomalainen kulttuuritoimittaja ja teatteriarvostelija.
Veltheim oli kotoisin Kanneljärveltä, missä hänen isänsä Erkki Paavolainen toimi Kanneljärven kansanopiston johtajana. Veltheim kirjoitti ylioppilaaksi vuonna 1936 Viipurin tyttölyseosta ja valmistui 1946 filosofian maisteriksi Helsingin yliopistosta. Hän avioitui geologi Valto Veltheimin kanssa, ja perhe asui pitkään ulkomailla.
Veltheim työskenteli toimittajana Karjala-lehdessä 1946–1949 ja Uuden Suomen teatteriarvostelijana 1956–1983. Eläkkeelle jäätyään hän kirjoitti muistelmiaan ja toimi aktiivisesti karjalaisyhdistyksissä. Kirjailija Olavi Paavolainen oli Veltheimin serkku.
Teoksia

Kultainen rinkeli : Kulttuurikuvia Viipurista 30-luvun kehyksissä, Tammi 1984.
Kävelyllä Viipurissa, Tammi 1985.
Kannaksen teillä, Tammi 1987.
Valokiilassa näyttelijä, Katri Veltheim ja Pirkko Koski, Otava 1988.
Tuntematon vuosikymmeneni : 30-luku, Tammi 1989.
Kirjallisuutta

Paavolainen, Pentti: ”Veltheim, Katri (1918–2011)”, Suomen kansallisbiografia, osa 10, s. 416–418.  Helsinki:  Suomalaisen Kirjallisuuden Seura, 2007.  ISBN 978-951-746-451-2.  / Teoksen verkkoversio.
Jared Wilson

| Jared Wilson> Henkilötiedot |
| --- | --- |
Syntynyt: 27. elokuuta 1994 (ikä 30) Calgary, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  86 kg
Pelaajaura
Pääsarjaura:  2019–2020
Seurat:  Toledo Walleye (ECHL) Bakersfield Condors (AHL) Wichita Thunder (ECHL) Vaasan Sport (SML)
Jared Wilson (s. 27. elokuuta 1994 Calgary, Alberta, Kanada) on kanadalainen ammattilaisuransa lopettanut jääkiekkopuolustaja. Wilson pelasi lyhyellä ammattilaisurallaan ECHL- ja AHL-liigoissa, sekä vuoden SM-liigassa Vaasan Sportissa.
Ura

Wilson loi junioriuransa kotikaupungissaan Albertan Calgaryssa. Kaudella 2011–2012 hän oli AMHL-juniorisarjassa tehoilla 12+20=32 pelipaikastaan huolimatta Calgary Royalsin paras pistemies ja syöttäjä. Wilson sijoittui koko sarjan puolustajien pistepörssissä toiseksi edellään vain Leduc Oil Kingsin Kord Pankewicz. Samana keväänä hän pelasi kolme playoff-ottelua AJHL-junioriliigan Okotoks Oilersissa.
Kaudeksi 2012–2013 Wilson siirtyi BCHL-junioriliigan Alberni Valley Bulldogsiin. Hän oli joukkueen tehokkain puolustaja tehoilla 10+23=33. Wilson jakoi koko liigan puolustajien maalipörssin toisen sijan Surrey Eaglesin Devon Toewsin kanssa edellään vain Salmon Arm Silverbacksin Shane Hanna sekä puolustajien pistepörssin kahdeksannen sijan kolmen muun pelaajan kanssa. Pudotuspeleissä hän oli pelipaikastaan huolimatta viidellä osumallaan Bulldogsin paras maalintekijä Manny Gialedakisin kanssa. Kesken kauden 2013–2014 Wilson siirtyi Vernon Vipersiin, jonka tehokkain puolustaja hän oli tehoilla 5+23=28. Wilson teki BCHL:n runkosarjassa kaikkiaan tehot 8+29=37, joilla hän jakoi liigan puolustajien pistepörssin kuudennen sijan Chilliwack Chiefsin Kiefer McNaughtonin kanssa.
Vuodet 2014–2018 Wilson kävi Rensselaer Polytechnic Institutein yliopistoa. Hän oli Sophomore -vuotenaan 2015–2016 joukkueensa eniten maaleja tehnyt puolustaja kuudella osumallaan. Junior -vuotenaan 2016–2017 Wilson oli tehoilla 11+6=17 RPI:n toiseksi paras maalintekijä Riley Bourbonnaisin jälkeen sekä tehokkain puolustaja. Senior -vuotenaan 2017–2018 hän nousi joukkueen kapteeniksi. Wilson oli seitsemällä osumallaan RPI:n kolmanneksi paras maalintekijä William Reillyn ja Billy Jerryn kanssa. Viimeisen yliopistokautensa päätyttyä, maaliskuussa 2018 hän siirtyi ECHL-joukkue Toledo Walleyeen, jossa kymmenen runkosarja- ja kymmenen playoff-ottelua tehden kolme syöttöpistettä.
Heinäkuussa 2018 Wilson teki vuoden mittaisen AHL-sopimuksen Bakersfield Condorsin kanssa. NHL-varaamaton Wilson osallistui samana syksynä myös Edmonton Oilersin tulokasleirille. Hän pelasi kauden 2018–2019 aikana lopulta vain yhden AHL-ottelun Condorsissa. Suurin osa Wilsonin kaudesta eteni ECHL-joukkue Wichita Thunderissa, jossa hän teki 49 runkosarjaottelussa tehot 1+17=18.
Kaudeksi 2019–2020 Wilson siirtyi vuoden mittaisella sopimuksella SM-liigajoukkue Vaasan Sportiin. Wilson ei saanut merkittävää roolia Sportissa, mutta oli SM-liigan jäähytilastojen kärkipäässä. Hän teki kauden aikana 54 ottelusssa tehot 1+4=5 ja sai 96 rangaistusminuuttia. Kauden 2019–2020 jälkeen Wilson ei ole pelannut missään.
Irtileikattu

| Irtileikattu Verenpisara |
| --- | --- | --- |

Studioalbumin tiedot
 Äänitetty : tammikuu 2005 CCPC Studio, Helsinki
 Julkaistu: 17. elokuuta 2005
 Tuottaja(t): Santeri Kallio
 Tyylilaji: hard rock
 Kesto: 42.13
 Levy-yhtiö: Ranka Recordings
Listasijoitukset
  Suomen virallinen lista: 13.
Verenpisaran muut julkaisut
| Happosadetta 2003 | Irtileikattu 2005 | Eilinen on kuollut 2011 |
Singlet albumilta Irtileikattu
 ”Helpoin tie” Julkaistu: 3. elokuuta 2005
Irtileikattu on Verenpisara-yhtyeen elokuussa 2005 ilmestynyt kolmas albumi. Se debytoi Suomen virallisen albumilistan sijalla 13.
Kappaleista Viimeinen kosketus ja Aamuisin kun sataa on tehty videot.
Kappaleet

Sävellykset Santeri Kallio ja Rami Raski, sanoitukset Rami Raski, sovitukset Verenpisara.
Irtileikattu – 4.22
Kärsimysnäytelmä – 3.53
Poissa – 4.09
Helpoin tie – 3.44
Harmaita sävyjä – 3.15
Murheen juuret – 3.49
Jumalan koe – 3.55
Etsin sinua – 3.31
Viimeinen kosketus – 3.50
Huutoni – 3.41
Aamuisin kun sataa – 3.51
Singlet > Helpoin tie

Helpoin tie
Sanan soivan kauneimman
Julkaistu 3. elokuuta 2005.
Kokoonpano

Santeri Kallio – kitara
Rami Raski – laulu
Tomi Koivusaari – kitara
Atte Sarkima – rummut
Niclas Etelävuori – basso
Kokoonpano > Vierailevat muusikot

Marko Manninen – sello
Maria Hänninen – viulu
Marika – taustalaulu
Sami Yli-Sirniö – akustinen kitara kappaleessa Poissa
Iikka Kahri – huilu
Arvostelut

Dome.fi: suopea
Desibeli.net:
Imperiumi: 7/10
Soundi:
Jonas Kaufmann

Jonas Kaufmann
Jonas Kaufmann (s. 10. heinäkuuta 1969 München) on saksalainen oopperalaulaja, äänialaltaan tenori. Hänen lauluäänensä on väriltään tumma.
Kauhumaa

Kauhumaa tai Goosebumps Kauhumaa (Goosebumps HorrorLand) on R. L. Stinen kirjoittama kirjasarja. Kirjasarjassa käytetään myös Goosebumps-kirjasarjassa esiintyneitä hahmoja tai asioita. Kirjasarja eroaa kuitenkin alkuperäisistä Goosebumps-kirjoista siten, että Kauhumaa-kirjoissa kirjojen juoni on yhtenäinen.
Tarina ja rakenne

Kirjasarja kertoo nuorista, joille tapahtuu pelottavia asioita Kauhumaa-nimisessä huvipuistossa. Kirjat koostuvat kolmesta osassa, joista kahdessa on suoraa tarinankerrontaa. Ensimmäinen osa kertoo yleensä hahmoille tapahtuvista pelottavista asioista, esimerkiksi Muumioiden hyökkäyksistä (Mitä mielessä, muumio?) tai zombiemerirosvojen hyökkäyksen kohteeksi joutumisesta (Syvyyksien syylä). Toisessa tarinassa päähenkilö(t) saa(vat) kutsun Kauhumaan huvipuistoon, missä ei kaikki tunnu olevan kunnossa. Kolmas osa on nimeltään Kauhukansio ja on yleensä vain parin aukeaman pituinen. Se on tehty jonkinlaisen leikekirjan muotoon, ja siitä löytyy mm. kuvia Kauhumaasta, vihjeitä siitä mitä siellä tapahtuu. Lisäksi jokaisessa kirjassa on osa Kauhumaan karttaa.
Sarjan osat

Nukkeni mun (Revenge of the Living Dummy, suom. Marja Helanen-Ahtola 2008)
Syvyyksien syylä (Creep from the Deep, suom. Marja Helanen-Ahtola 2008)
Monsterinverta aamiaiseksi (Monster Blood for Breakfast!, suom. Marja Helanen-Ahtola 2009)
Noidutun naamion nauru (The Scream of the Haunted Mask, suom. Marja Helanen-Ahtola 2009)
Tohtori Mielipuoli (Dr. Maniac vs. Robby Schwartz, suom. Marja Helanen-Ahtola 2010)
Mitä mielessä, muumio? (Who's Your Mummy?, suom. Marja Helanen-Ahtola 2010)
Haukkuvat Hirviöksi (My Friends Call Me Monster, suom. Marja Helanen-Ahtola 2010)
Sano Muikku... Niin Käy Köpelösti! (Say Cheese - And Die Screaming!, suom.2011)
Luikeroleiri  (Welcome To Camp Silther,  suom.2011)
Oho, mitkä voimat!  (Help! We Have Strange Powers,  suom.2011)
Pako Kauhumaasta (Escape from HorrorLand, suom.2012)
Paniikkipuiston kadut (The Streets of Panic Park, suom.2012)
Aiheesta muualla

Risingshadow.fi
Keitani Graham

Keitani Graham (1. helmikuuta 1980 Kealakekua, Havaiji – 6. joulukuuta 2012 Chuuk) oli mikronesialainen kreikkalais-roomalaisen tyylin painija. Hän kilpaili vuoden 2012 kesäolympialaisissa Lontoossa ja jäi 84 kg -sarjassa 20. sijalle eli viimeiseksi. Graham oli harjoitellut olympialaisia varten Oahulla. Chuukin kuvernööri Johnson Elimo on hänen serkkunsa.
Graham johti Chuukilla Ship/Hoops-järjestöä, jonka tavoitteena on koulutus- ja urheilumahdollisuuksien luominen lapsille. Hän kuoli 32-vuotiaana; hänen tiedettiin saaneen sydänkohtauksen.
Jack Torrance

| Jack Torrance |
| --- | --- |
 Jack Nicholsonin esittämä Jack Torrance elokuvassa The Shining – Hohto (1980).
Luoja(t):  Stephen King
Näyttelijä(t):  Jack Nicholson (The Shining – Hohto) Steven Weber (Stephen Kingin Hohto) Henry Thomas (Doctor Sleep) 
Ensi- esiintyminen:  Hohto (1977)
Viimeinen esiintyminen:  Tohtori Uni (2013)
Henkilötiedot
Koko nimi:  John Daniel Edward Torrance
Status:  kuollut
Ammatti:  opettaja, kirjailija, Overlook-hotellin talonmies
Sukupuoli:  mies
Ikä:  29-vuotias (kirjassa) 43-vuotias (elokuvassa) 36-vuotias (minisarjassa)
Suhteet
Vanhemmat:  Mark Torrance (isä)
Sisarukset:  Brett Torrance (veli) Becky Torrance (sisko) Mike Torrance (veli)
Puoliso(t):  Wendy Torrance (vaimo) Sandy Reynolds (ex-rakastaja)
Lapset:  Danny Torrance (poika) Lucy Stone o.s. Reynolds (avioton tytär)
Muut sukulaiset:  Abra Stone (tyttärentytär) Dave Stone (vävy) Jackie Torrance (veljentytär)
Infobox OKNimi-testi OK: 
John Daniel Edward "Jack" Torrance on kauhukirjailija Stephen Kingin luoma kuvitteellinen hahmo, joka esiintyi vuoden 1977 kauhuromaanissa Hohto. Hän toimii romaanissa sekä tarinan protagonistina että antagonistina.
Esiintymiset > Hohto

Jack Torrance varttui lapsena New Hampshiren Berlinissä perheen nuorimmaisena lapsena. Hänen vanhemmat sisaruksensa olivat Brett, Becky ja Mike. Heidän isänsä Mark, joka työskenteli sairaalassa, oli alkoholisti ja pahoinpitelijä, joka tapasi kohdella kaltoin lasten arkaa äitiä. Isäänsä nuorelle Jackille kehittyi jonkinlainen viha-rakkaus-suhde, kun taas äitiinsä hän suhtautui enemmän halveksuen.
Aikuisena Jack Torrancen perheeseen kuuluu vaimo Wendy ja heidän viiden vuoden ikäinen poikansa Danny, jolla on "hohtamiseksi" kutsuttu yliluonnollinen kyky. Työttömäksi jäänyt Jack hankkii Coloradosta toimen Overlook-hotellin talonvahtina talven ajaksi, ja Wendy ja Danny lähtevät hänen mukaansa. Vapaa-ajallaan Jack yrittää viimeistellä kirjoittamaansa näytelmää. Aiemmin Jack toimi opettajana, mutta hänet erotettiin virasta oppilaaseen kohdistuneen pahoinpitelyn seurauksena. Myös alkoholismi on aiemmin vaivannut Jackia ja hänen liittoaan Wendyn kanssa.
Kun hotelli eristäytyy talvella ulkomaailmasta, Overlook-hotellissa alkaa tapahtua kamalia asioita, jotka johtavat Jackin vihamielisen luonteen ja väkivaltaisten taipumusten lisääntymiseen, ja pian hänen vaimonsa ja poikansa ovat suuressa vaarassa. Jack yrittää surmata perheensä, mutta Wendy ja Danny pääsevät pakoon. Kirjassa Jack kuolee Overlook-hotellin kellarin painekattilan räjähdettyä liiallisen paineen takia, jonka yhteydessä myös hotelli syttyy tuleen ja tuhoutuu. Elokuvassa Jack eksyy Dannya jahdatessa hotellin vieressä sijaitsevaan pensaslabyrinttiin ja paleltuu hengiltä.
Esiintymiset > Tohtori Uni

Aikuiseksi varttunut Dan saa selville, että hänellä on isänsä puolelta sisarpuoli, joka paljastuu Lucy Stoneksi. Ennen kuin Jack tapasi tulevan vaimonsa Wendyn, Jack oli koulun juhlissa harrastanut seksiä koulun henkilökuntaan kuuluneen Sandy Reynoldsin kanssa, jolloin Sandy tuli raskaaksi ja syntyi avioton tytär Lucy. Tästä syystä Lucyn ja hänen miehensä Daven tytär Abra, johon Dan ystävystyy, omaa myös kyvyn "hohtamiseen", tosin monin verroin voimakkaampana kuin enollaan Danilla. Toisin kuin kirjassa, elokuvassa edellämainittua sukulaissuhdetta ei mainita lainkaan.
Kirjassa Dan, hänen ystävänsä Billy Freemanin ja Abran taistellessa Hattu-Rosea ja tämän johtamaa Tosi Solmu-ryhmää vastaan tuhoutuneen Overlook-hotellin raunioilla Jackin haamu ilmaantuu yhtäkkiä auttamaan poikaansa voittamaan vastustajansa, jonka jälkeen isä ja poika tekevät kaikkien vuosien jälkeen sovintonsa väleihinsä. Elokuvassa Dan kohtaa rapistuneen hotellin baaritiskin luona isänsä näköisen mutta Lloydiksi itseään kutsuvan baarimikon, jonka kanssa tovin keskusteltuaan tämä yrittää vietellä Danin ottamaan alkoholismin vahvemmin osaksi elämäänsä, johon Dan kieltäytyy.
Esiintymiset > Castle Rock

Televisiosarjassa Castle Rock Jack Torrance ei esiinny kertaakaan, vaan lähinnä mainitaan. Sarjan henkilöhahmoihin kuuluu Mainen Castle Rockin pikkukaupungissa Sweet Chariot Taxis-firmaa pyörittävä, sairaalloisesti kuolemaan viehtynyt Diane "Jackie" Torrance, joka on Jack Torrancen veljentytär. Overlook-hotellin tapahtumien jälkeen Jack Torrancesta tuli suvun suuri häpeä, josta ei halunnut kukaan puhua. Kapinaiässä Diane otti vanhempiensa ärsyttämiseksi liikanimekseen "Jackie" kunnioittaakseen pahamaineisen setänsä muistoa.
Näyttelijät

Stanley Kubrickin vuonna 1980 ohjaamassa elokuvasovituksessa Jack Torrancea näyttelee Jack Nicholson. Elokuvassa hahmon luonnetta muutettiin enemmän antipaattiseksi, misogynistiseksi ja mielenvikaiseksi, joista erityisemmin jälkimmäistä korosti neuroottisiin roolitöihin erikoistunut Nicholson. Stephen King ei ollut Kubrickin esittämiin elokuvan ja hahmon muutoksiin tyytyväinen, joten vuonna 1997 hän tuotti ja käsikirjoitti Mick Garrisin ohjaaman kirjauskollisen minisarjan, Stephen Kingin Hohdon, jossa Jackia näyttelee Steven Weber. Vuonna 2019 ilmestyneessä Mike Flanaganin ohjaamassa jatko-osassa Doctor Sleep Jack Torrancea näyttelee Henry Thomas.
Vuonna 2016 julkaistiin Mark Campbellin sanoittama ja Paul Moravecin säveltämä oopperasovitus Hohdosta, jossa Jack Torrancea tulkitsee baritonina Brian Mulligan.
Tunnustukset

Yhdysvaltain elokuvainstituutti on määrittänyt (Nicholsonin esittämän) Jack Torrancen osaksi AFI:n 100-vuotissarjan 50 suurinta elokuvasankaria ja -roistoa -kategoriaa ja vuonna 2008 Empire-aikakauslehti sijoitti hahmon osaksi The 100 Greatest Movie Characters -kategoriaa sijalle 73. Myös hahmon elokuvassa esittämä "Here's Johnny!" -huudahdus on saavuttanut ikonisen aseman populaarikulttuurissa.
Henkilöhahmot Danny Torrance (Ewan McGregor) ja Jack Torrance (Henry Thomas) vuoden 2019 elokuvassa Doctor Sleep.
Kevin Smith

Kevin Smith -nimisiä henkilöitä ovat:
Kevin Smith (s. 1961), brittiläinen ratameloja
Kevin Smith (1963–2002), uusiseelantilainen näyttelijä
Kevin Smith (s. 1979), yhdysvaltalainen koripalloilija
Kevin P. Smith (s. 1970), yhdysvaltalainen käsikirjoittaja, näyttelijä ja elokuvaohjaaja
Kevin Smith, Lovebug Starski (1960–2018), yhdysvaltalainen hip hop -muusikko ja DJ
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kevin Smith”, voi hakea sivunnimihaulla, laajalla sivunnimihaulla tai tekstihaulla.
Joakim Noah

| Joakim Noah |
| --- | --- |

Henkilötiedot
Koko nimi:  Joakim Simon Noah
Syntynyt: 25. helmikuuta 1985 (ikä 39) New York, New York
Kansalaisuus:   Ranska  Yhdysvallat
Koripalloilija
Pelipaikka:  Sentteri
Pituus:  211 cm
Paino:  105 kg
Nyk. joukkue:  Memphis Grizzlies
Sarja:  NBA
NBA-varaus:  9. varaus 2007 (Chicago Bulls)
Pelaajaura
Yliopistojoukkueet
2004–2007:  Floridan yliopisto
Seurajoukkueet
2007–2016 2016–2018 2018–:  Chicago Bulls New York Knicks Memphis Grizzlies
Maajoukkueet
2009–:   Ranska
Aiheesta muualla
www.joakimnoahonline.com
FIBA
| Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Mitalit> Maa:   Ranska.Miesten koripallo.EM-kilpailut  | Maa:   Ranska> Miesten koripallo. |
| --- | --- | --- | --- |
|  Hopeaa | Liettua 2011 |  |  |
Joakim Simon Noah (s. 25. helmikuuta 1985) on ranskalais-yhdysvaltalainen koripalloilija. Hän syntyi New Yorkissa, varttui lapsuutensa Pariisissa. Hän muutti 13-vuotiaana takaisin Yhdysvaltoihin ja pelasi siellä yliopistotasolla Floridassa ennen NBA-varaustaan vuonna 2007.
Noahin isä on ranskalainen tennistähti Yannick Noah ja äiti ruotsalainen missi Cécilia Rhode. Noahilla on sekä Ranskan että Yhdysvaltain kansalaisuus ja hän on päättänyt edustaa maajoukkuetasolla Ranskaa. Noah kuului hopeaa voittaneeseen joukkueeseen koripallon Euroopan-mestaruuskilpailuissa 2011.
Sentterinä pelaava 211-senttinen Noah siirtyi kesällä 2016 New York Knicksiin edustettuaan pitkään Chicago Bullsia. Joulukuussa 2018 hän teki sopimuksen Memphis Grizzliesin kanssa.
Aiheesta muualla

Kuvia tai muita tiedostoja aiheesta Joakim Noah Wikimedia Commonsissa
Ranskan joukkue – Koripallon EM-kilpailut 2011
4 Noah |
5 Batum |
6 Séraphin |
7 Albicy |
8 Lombahe-Kahudi |
9 Parker |
10 Traoré |
11 Piétrus |
12 de Colo |
13 Diaw |
14 Tchicamboud |
15 Gelabale |
Valmentaja Collet
Kevin Shields

Kevin Shields.
Kevin Shields (s. 21. toukokuuta 1963, Queens, New York) on yhdysvaltalaissyntyinen laulaja, kitaristi ja tuottaja, joka tuli tunnetuksi irlantilais-brittiläisen My Bloody Valentine -yhtyeen keulahahmona. Hän on tehnyt yhteistyötä myös Primal Screamin ja  Dinosaur Jr:n kanssa sekä säveltänyt musiikkia elokuvaan Lost in Translation (2003).
Shields syntyi Yhdysvalloissa, mutta vietti nuoruusikänsä Dublinissa. My Bloody Valentinen lopetettua aktiivisen toimintansa Shields on tuottanut ja uudelleenmiksannut mm. Joy Zipperin, Placebon ja Yo La Tengon tuotantoa.
Myös Kevin Shieldsin nuoremmalla veljellä Jimi Shieldsillä on ura muusikkona.
Joensuun keskustaajama

| Joensuun keskustaajama |
| --- | --- |
 Joensuun kaupungin keskustaa
 Joensuun keskustaajama
 Koordinaatit: 62°36′N, 29°45′E 
Valtio:  Suomi
Maakunta:  Pohjois-Karjala
Kunta:  Joensuu, Kontiolahti, Liperi
Pinta-ala  (31.12.2019):  
 – Maa:  80,82 km²
Väkiluku (31.12.2019):  72 621 Joensuu 61 659  Kontiolahti 6 272 (Kylmäoja ja Lehmo)  Liperi 4 690 (Ylämylly)
 – Väestötiheys:  898,6 as./km²
Infobox OKVirheellinen NIMI-arvo: 
Joensuun keskustaajama on Suomen yhdeksänneksi suurin taajama. Se sijaitsee Pohjois-Karjalassa Joensuun, Kontiolahden ja Liperin alueilla. Taajama on Joensuussa sijaitsevalta osaltaan Joensuun kaupungin hallinnollinen keskus. Taajamassa asui vuoden 2019 lopussa 72 621 ihmistä, joista 61 659 Joensuussa, 6 272 Kontiolahdella ja 4 690 Liperissä. Taajaman pinta-ala on 80,82 neliökilometriä ja väestöntiheys 898,6 as./km². Kontiolahden Kylmäoja ja Lehmo sekä Liperin Ylämylly kuuluvat Joensuun keskustaajamaan, mutta kuntien hallinnolliset keskukset ovat niiden erilliset kirkonkylät.
Italian Grand Prix 1995

Italian Grand Prix 1995 oli Formula 1 -sarjan osakilpailu, joka ajettiin 10. syyskuuta 1995 Monzan radalla. Kilpailu oli kauden 12:s. Sen voitti Johnny Herbert, jolle voitto oli kauden toinen. Nopeimman kierroksen kisassa ajoi Gerhard Berger aikaan 1,26.419. Kilpailu oli F1-historian toinen, jossa kaksi suomalaista ylsi pistesijoille.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Johnny Herbert | Benetton-Renault | 53 | 1:18:27.916 | 8 | 10 |
| 2 | 8 |  Mika Häkkinen | McLaren-Mercedes | 53 | +17.779 | 7 | 6 |
| 3 | 30 |  Heinz-Harald Frentzen | Sauber-Ford | 53 | +24.321 | 10 | 4 |
| 4 | 7 |  Mark Blundell | McLaren-Mercedes | 53 | +28.223 | 9 | 3 |
| 5 | 4 |  Mika Salo | Tyrrell-Yamaha | 52 | +1 krs. | 16 | 2 |
| 6 | 29 |  Jean-Christophe Boullion | Sauber-Ford | 52 | +1 krs. | 14 | 1 |
| 7 | 9 |  Massimiliano Papis | Footwork-Hart | 52 | +1 krs. | 15 |   |
| 8 | 10 |  Taki Inoue | Footwork-Hart | 52 | +1 krs. | 20 |   |
| 9 | 21 |  Pedro Diniz | Forti-Ford | 50 | +3 krs. | 23 |   |
| 10 | 3 |  Ukyo Katayama | Tyrrell-Yamaha | 47 | +6 krs. | 17 |   |
| Kesk. | 27 |  Jean Alesi | Ferrari | 45 | Pyörän kiinnitys | 5 |   |
| Kesk. | 14 |  Rubens Barrichello | Jordan-Peugeot | 43 | Kytkin | 6 |   |
| Kesk. | 15 |  Eddie Irvine | Jordan-Peugeot | 40 | Moottori | 12 |   |
| Kesk. | 28 |  Gerhard Berger | Ferrari | 32 | Ripustukset | 3 |   |
| Kesk. | 24 |  Luca Badoer | Minardi-Ford | 26 | Ulosajo | 18 |   |
| Kesk. | 1 |  Michael Schumacher | Benetton-Renault | 23 | Kolari | 2 |   |
| Kesk. | 5 |  Damon Hill | Williams-Renault | 23 | Kolari | 4 |   |
| Kesk. | 26 |  Olivier Panis | Ligier-Mugen-Honda | 20 | Ulosajo | 13 |   |
| Kesk. | 6 |  David Coulthard | Williams-Renault | 13 | Ulosajo | 1 |   |
| Kesk. | 25 |  Martin Brundle | Ligier-Mugen-Honda | 10 | Rengasrikko | 11 |   |
| Kesk. | 16 |  Giovanni Lavaggi | Pacific-Ilmor | 6 | Ulosajo | 24 |   |
| Kesk. | 23 |  Pedro Lamy | Minardi-Ford | 0 | Voimansiirto | 19 |   |
| Kesk. | 17 |  Andrea Montermini | Pacific-Ilmor | 0 | Onnettomuus | 21 |   |
| Kesk. | 22 |  Roberto Moreno | Forti-Ford | 0 | Onnettomuus | 22 |   |
Muuta

Max Papisin ja Taki Inouen paras sijoitus
Mika Salon ensimmäiset MM-pisteet
Paalupaikka: David Coulthard
Kesijärvi (Janakkala, Kirinmylly)

| Kesijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°58′46″N, 24°45′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sääjärvenojan valuma-alue (35.84)
Laskuoja:  Sahakoskenoja 
Järvinumero:  35.840.1.007
Mittaustietoja
Pinnankorkeus:  121,1 m 
Rantaviiva:  5,705 km  
Pinta-ala:  94,795 ha  
 fiKesijärvi 
Kesijärvi  on Kanta-Hämeessä Janakkalassa  Kirinmyllyn kylän lähellä sijaitseva järvi.
Maantietoa

Järven pinta-ala on 95 hehtaaria ja se on 1,5 kilometriä pitkä ja 1,4 kilometriä leveä. Sen rantaviivan pituus on 5,7 kilometriä ja rannat ovat puoliksi soistunutta metsää ja kuivaa metsää. Rannoille on rakennettu kaksi vapaa-ajan asuntoa. Niille johtaa tie Janakkalasta tulevalta seututieltä 292.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen. Järven vedenpinnan korkeus on 121,1 metriä mpy. Järveen laskevat samaan joensuuhun Leppälammin laskuoja ja Kirrinmyllynoja Isojärvestä. Järven laskuoja on Sahakoskenoja, joka laskee Sääjärveen. Sen vedet päätyvät Hiidenjoen kautta Vanajaveteen.